MiRee Abrahamsen

B. MiRee Abrahamsen (født 7. august 1973) er en norsk forfatter og billedkunstner fra Tromøy i Arendal. Hun jobber freelance som instruktør i wushu og tai ji, lærer, skribent/ journalist og kurs- og foredragsholder. Hun har studert språk i Praha og Hviterussland, og har en 3-årig kunstutdannelse fra HKU University of the Arts Utrecht i Nederland og Bezal'el Academy of Arts and Design i Israel, samt klassisk arabisk i Damaskus, Syria og russisk samtidslitteratur i St. Petersburg og Vladivostok i Russland. 

Abrahamsen har vært nominert til Sørlandets litteraturpris 3 ganger (2002, 2003 og 2005). De tre siste utgivelsene, Det ville østen (2012/ 2019), Nød hjelp (2014) og Sjamanen i stjerneregn - en reise til Asias sentrum (2019), er preget av lang reisevirksomhet, og tekstene ligger i skjæringspunktet mellom fakta og skjønnlitteratur. Hennes roman fra 2012, Det ville østen ble skrevet etter inspirasjon ved reise til Sibir i Russland, og her tegnes et rikt bilde av et Russland gjennom en rekke portretter og livaktige skildringer. Romanen fikk terningkast seks i Verdens Gang. Nød hjelp tar for seg nødhjelpsproblematikk med en humoristisk vri, både generelt, men også på et individuelt og mer filosofisk plan. Forfatteren henter her handling fra India og Georgia, og viderefører stilen fra forrige utgivelse hvor kultur, historie og politikk ofte speiles i nære portretter, men hvor selve reisen står i sentrum. Dette tar hun også opp i neste bok, Sjamanen i stjerneregn - en reise til Asias sentrum som både er reiselitteratur fra Tyva-republikken i Sibir, men også en personlig utforskning av sjamanismen og religiøse fenomener. Sjamanen i stjerneregn - en reise til Asias sentrum var formelt sett Abrahamsens debut som sakprosaforfatter.  

Alle bøkene er kjøpt inn av kulturrådet, også sakprosadebuten, Sjamanen i stjerneregn (2019).

Kampsportkarriere
Mellom 2008 og 2016, hadde Abrahamsen base i Kina, hvor hun blant annet har studert mandarin ved Yunnan University, og deretter wushu (tradisjonell kinesisk kampsport, også kjent som kung fu og tai ji) ved ulike sportsuniversitet i Beijing og Shanghai. 

Abrahamsen underviser i wushu, tai ji og qi gong, og har også hatt flere verv i Norges Kampsportforbund, blant annet som medlem av forbundsstyret, leder av wushukomiteen og medlem av fleridrettskomiteen. 

I 2012 startet Abrahamsen å konkurrere, og hun deltok i NM, og vant i grenene baji quan, tai ji jian og tai ji quan, og ble kåret til stevnets beste utøver. Siden er hun gjentatt norgesmester i flere disipliner i wushu, tai ji og tai ji sverd. Hun har vært medaljør i flere internasjonale stevner både i Norge og i utlandet. I 2018 tok hun igjen to NM-gull, i Wu tai ji, håndform og Yang tai ji (42) sverdform. Hun ble dessuten atter en gang kåret til NMs beste atlet.

I tillegg til tai ji og wushu driver hun også på med qi gong, og i 2015 deltok hun blant annet i en større, internasjonal qi gong konkurranse i Kina, og vant to individuelle gull.

I 2016 vant hun, som første norske kvinne noensinne, tre gull for Norge i EM i Moskva, i disiplinene Chen tai ji, Wu tai ji og Chen tai ji sverd. I oktober samme år, deltok hun på det offisielle IWUF (International Wushu Federation) - arrangerte tai ji -VM i Polen, og fikk en gull- og en bronsemedalje i henholdsvis Chen tai ji (56-taolu) og wu tai ji. Det var første gang en nordmann deltok - og dermed fikk medalje i et tai ji VM, og resultatene var dermed som historiske å regne.

Bibliografi 
 – Ankeret i apegården – dikt (J.W. Cappelen)
  – I skyggen av Qassioun – roman (J.W.Cappelen)
  – Bols : en fortelling fra landet – roman (J.W.Cappelen)
  – Daviti – roman (J.W.Cappelen)
2005 - Metaforenes tyranni? Samtids- og fremtidsbilder av Norge i 2005 - essay, antologi. (Høyskoleforlaget)
2008 - Norsk Forfattersentrums jubileumsantologi 2008 - essay, antologi. (Norsk Forfattersentrum)
  – Det ville østen - en innføring i klassisk sibirofili – roman (Piratforlaget)
  – Nød Hjelp – roman (Vigmostad og Bjørke)
2019 - Olympiastadion 5 år - Utvalgte tekster 2013 - 2018 - essay, antologi. (Olympiastadion)
2019 - Det ville østen - en innføring i klassisk sibirofili - roman. Revidert utgave (Vigmostad og Bjørke). 
2019 - Sjamanen i stjerneregn - en reise til Asias sentrum - reisebok (Vigmostad og Bjørke)

Referanser

Kilder 
 https://www.ntbinfo.no/pressemelding/deltar-pa-xiamen-international-wushu-competition?publisherId=4477776&releaseId=7602052
https://www.ntbinfo.no/pressemelding/norge-vinner-gull-og-bronse-den-siste-dagen-i-taiji-em-i-moskva?publisherId=4477776&releaseId=10843496
https://arendalstidende.no/sport/wushu-utrolig-gjevt-a-fa-en-slik-pris/
https://radio.nrk.no/podkast/ekko_-_et_aktuelt_samfunnsprogram/nrkno-poddkast-20062-152736-10042019093400

 Presentasjon av MiRee Abrahamsen i Forfatterkatalogen på Forfattersentrums nettsider
 MiRee Abrahamsen i Cappelen Forlag
 MiRee Abrahamsen i Cappelen Publisher
 MiRee Abrahamsen i NRK Forfatter
 MiRee Abrahamsen i Dagbladet Forfatter
 MiRee Abrahamsen i Aftenposten Alex

Norske romanforfattere
Personer fra Arendal kommune